**Amager Skakforening – årsberetning 2024/25**

**Medlemstal:** 81 DSU medlemmer, dertil 15 juniorer som ikke er tilmeldt DSU. 43 juniorer i alt. – sidste år var vi godt 100 medlemmer, og en fremgang på 24 medlemmer, så det var måske kunstigt højt. Skyldes både nedgang i juniormedlemmer og i voksne. Også tilgang af nye medlemmer.

**Klubbens turneringer:**

**Amager forår:** 46 deltagere i 7 grupper: Laurits Wehding vandt øverste gruppe. Efterfulgt af den traditionelle grill afslutning hos Jens på Kongelundsvej med ca. 80 deltagere.

**Amagermesterskabet**: 48 deltagere: Vinder Silas I. Møller

Det lille Amagermesterskab med kort betænkningstid, 8 deltagere: Vinder Sofus Knorborg

**Atina Open og KM:** 52 deltagere, vinder GM Carsten Høi med 6 point foran en ukrainsk stormester. Kun to amagerspillere med – Silas og Jens.

**Fischer Random:** Som noget nyt lavede Michael en turnering, hvor brikkerne står anderledes i udgangsstillingen. 18 deltagere med Lukas Thulsted som vinder.

**Klubmesterskabet:** 34 deltagere, Michael Nielsen blev klubmester med 6½ point, og vandt vandrepokalen for anden gang. Daniel Tong blev bedste junior og vandt også en vandrepokal.

Det lille klubmesterskab med 10 deltagere endte med en delt 1. plads til fire juniorer nemlig Viktor, Sofus, Elliot og Frej

Michael spillede simultan mod 18 medlemmer og vandt de 12 partier. Tabte 5 og spillede 1 remis.

**Juniorgrandprix:** 90 deltagere i januar, Elliot nr. 3 samlet i begyndergruppen

**Juniorskak** Trænere: Erik, Michael, Sven om tirsdagen. Om torsdagen har Anton Wehding træning fortrinsvis for de mest øvede (ca. 10). Vi er gået tilbage til et hold om tirsdagen fra kl. 17.00 – 18.30 og om torsdagen kl. 17 – 19. Næste år stopper Michael, så vi har meget brug for en træner mere.

Flere juniorer spiller holdskak på voksenholdene: Johannes, Laurits Justesen, Isabella, Luna, Viktor og Sofus. Daniel og Elliot er flere gange trådt til som reserver.

 Amager havde to hold med til KM for juniorhold, men samtidig spillede 8 juniorer med i ungdomsturneringen i Køge, hvor Amager vandt holdturneringen og Laurits kom på 1. pladsen individuelt.

 Det skal også nævnes at Isabella blev danmarksmester for anden gang i sin aldersklasse ved pige-DM i skoleskak, og Johannes vandt DM i problemløsning for ungdom.

**Holdkampe:** Vi havde fem 8-mandshold og et 4-mandshold med i KSU’s holdturnering. 1. holdet endte på 3. pladsen, 2. holdet undgik nedrykning med en god slutspurt. Det blev til nedrykning for 3. holdet og 4. holdet. Alle hold viste stor stabilitet og kampgejst.

Holdskak er for mange medlemmer en vigtig turnering, hvor det sociale sammenhold også betyder noget. Bestyrelsen havde derfor lagt op til, at holdene efter den sidste runde mødtes til fælles spisning, og i år deltog 14 medlemmer i dette.

**Hjemmesiden:** De fleste informationer er blevet opdateret, men der kan stadig ske forbedringer. Tak til Theis for at lægge nyheder på hurtigt og hjælpe med at rydde op i forældede informationer. Også Michael er flink til at lægge noget på. Beretninger og billeder fra turneringer o.lign. modtages gerne fra medlemmerne. Klubben har også en facebookgruppe, som Christian holder opdateret.

**Skakcafé** Takket være Christian og Theis har skakcafèen holdt åben de fleste torsdage, og der er kommet 4-8 skakspillere hver gang, også nogen som ikke er medlem af klubben, desværre har der ikke været begynderundervisning for voksne om torsdagen ligesom sidste år. Stort ønske om at få det i gang igen.

**Undervisning:** Vi har haft undervisning med Danmarks bedste kvindelige skakspiller Ellen Fredericia Nielsen to tirsdage i november og december med pænt fremmøde. Der blev bl.a. vist partier fra VM-matchen.

**Frivilligprisen:** Det skal også nævnes at Amager Skakforening i december 2024 vandt Amager Øst Lokaludvalgs frivilligpris på 25.000 kr. for vores juniorarbejde

**100 års jubilæum i 2026:** Vi har arbejdet med forskellige idéer til klubbens 100 års jubilæum i efteråret 2026. Dette er et punkt på dagsordenen.

**Tak for godt samarbejde i bestyrelsen.**

**Sven Løntoft**